Wotrow (br/SN). Mjeztym hižo pjaty raz wotmě so kónc tydźenja na Wotrowskim sportnišću tak mjenowany Summer-ending-openair, potajkim swjedźeń pod hołym njebjom, z kotrymž lěćo rozžohnuja. Jubilej chcyše Wotrowski młodźinski klub wězo prawje woswjećić a přeprosy sej k tomu wjacorych DJjow. Tak zahajichu swoju party pjatk wječor z hudźbu 2000tych lět. Sobotu sahaše hudźbna paleta skerje wot black a house hač k techno a electro. Tola tež k hitam z 80tych lět móžachu wopytowarjo rejwać, wšako mějachu hnydom tři rozdźělne městnosće, tak mjenowane floory, k dispoziciji. Kóždemu skićeše so prawa hudźba, samo wobydlerjam wokolnych wsow, kotřiž tohorunja wšitko derje słyšachu.
szl_Latn